એક સમયે ભારત આસાનીથી મેચ જીતી જશે તેવું લાગી રહ્યું હતું પરંતુ બાંગ્લાદેશી બોલર્સે વળતો પ્રહાર કરીને ભારતીય બેટ્સમેનોને હંફાવ્યા હતા. જેના કારણે આસાન મેચ અંતિમ ક્ષણો સુધી રોમાંચક બની રહી હતી. બાંગ્લાદેશ ત્રીજી વખત એશિયા કપની ફાઈનલમાં પહોંચ્યું હતું. જોકે, તેને ત્રીજી વખત ફાઈનલમાં પરાજયનો સામનો કરવો પડ્યો હતો. અગાઉ 2012માં બાંગ્લાદેશ પાકિસ્તાન સામે હારી ગયું હતું. જ્યારે 2016માં ટી20 ફોર્મેટમાં રમાયેલા એશિયા કપની ફાઈનલમાં ભારતે તેને બે વિકેટ પરાજય આપ્યો હતો.